《赠蜀中喻胜力居士》
明代·释今沼

颊边耸带蜀中山，鬓脚言从乱后斑。未到汉原悲旧国，才离海后似生还。

一篙绿水寻僧远，半榻疏钟到梦閒。莫厌虚房强留住，半生曾几住人间。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。